Тәрбиелеу - білім беру процесінің циклограммасы
Білім беру ұйымы: Шағын орталық
Топ:  «Балапан» ортаңғы тобы 
Балалардың жасы: 4 жас
Жоспардың құрылу кезеңі : 5-9 қыркүйек айы, 2022-2023 оқу жылы 
Тәрбиеші: Абакова А
	Күн тәртібінің үлгісі
	Дүйсенбі 05.09.2022
	Сейсенбі
06.09.2022	 
	Сәрсенбі
07.09.2022

	Бейсенбі   08.09.2022
	Жұма
09.09.2022

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау, балаларға жағымды орта туғызу. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Әңгімелесу: отбасылық дәстүрлер туралы, баланың отбасындағы тәртібі, оның әдеттері, балабақшадағы достарымен қарым-қатынасы, тамақтану және ұйықтау әдебі жайлы әңгімелесу. (сөйлеуді дамыту, коммуникативтік әрекет) (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттері. Балабақшадағы арнайы жабдықтарды дұрыс пайдалану, қадірлеу, қайта орнына қою, бір-біріне көмек көрсетуге тәрбиелеу.
(еңбек дағдылары)
	"Еңбекке баулу"
Мақсат-міндеттері. Балаларды балабақшадағы ойын бұрышында кезекшілікті атқару іскерліктерін жетілдіру.
(еңбек дағдылары)
	"Еңбекке баулу"
Мақсат-міндеттері. Балаларға белгіленген рет бойынша киініп-шешіну дағдыларын меңгеруге, бәтеңкесінің бауын байлау, түймелерін түймелеу, киімдерін іліп немесе ұқыптылықпен бүктеп қою, үлкендердің көмегімен киімін дер кезінде ретке келтіруге (тазалау, кептіру және тағы басқа) іскерліктерін дамыту.(еңбек дағдылары)
	"Еңбекке баулу"
Мақсат-міндеттері. Балаларды топ бөлмесінде реттілікті сақтауға үйрету: ойыншықтарды, құрылыс материалдарын өздігінен орнына жинау, оларды сындырмауды үйрету. (еңбек дағдылары)
	"Еңбекке баулу"
Мақсат-міндеттері. Балаларға балалар еңбегін әңгімелеп беру; кезекшілерді өз істеріне дұрыс үйретіп, тостағанды тұтқасынан, нан салуға арналған ыдысты екі қолымен ұстауды және тағы басқа естеріне салып отыру.
(еңбек дағдылары)

	
	Саусаққа арналған жаттығу. "Сәлем".
Мақсат-міндеттері. Балаларды қимылдарды мәтін жолдарының ырғағына сай орындауға дағдыландыру; қолдың ұсақ моторикасын, жағымды эмоцияларды дамыту.
Сәлемдесем әрдайым (екі қолдарын айқастырып кеуделеріне қояды)
Үйде және бақшада (екі қолдарын алға жаяды)
"Сәлем! Сәлем!" - деймін мен ("Қанаттары" екі қолдарын сәл көтеріп, қайта түсіріп қағып тұрады)
Қасымдағы көршіме. (бір қолдың сыртын екінші қолдың алақанына беттестіре саусақтарды жан-жаққа аша «күн» жасайды)
(сөйлеуді дамыту)

"Жоғалған зат" үстел үсті ойыны.
Мақсат-міндеттері. Педагог үстелдің үстіне бірнеше зат қояды. Бала оларға мұқият қарап алған соң, теріс қарап тұрады. Үстелден бір зат алып тасталынады. Бала қай заттың жоғалып кеткенін табу керек. Заттардың санын біртіндеп көбейтуге болады.
(сөйлеуді дамыту)
	"Шатаспай есте сақта" үстел үсті ойыны.
Мақсат-міндеттері. Әр баланың алдына әртүрлі заттар бейнеленген 10-15 карточка қойылады (алма, троллейбус, шәйнек, ұшақ, қалам, мәшине, ат, әтеш тағы басқа)
Педагог:
- Қазір мен сендерге бірнеше сөздерді атаймын. Алдыңдағы суреттерге қарап, мен айтқан сөзді есте сақтауға көмектесетін бір затты таңдап ал да, оны бөлек жерге қой.
Бірінші сөз оқылады. Балалар алдарындағы суреттен таңдаған соң, екінші сөз және ары қарай осылайша оқылады. Бала педагог айтқан сөзді қайталап, өз заттарының ішінен байланыстыратын суретті алып, есінде сақтауы қажет.
(сөйлеуді дамыту)
	"Сәлем!" саусақ жаттығуы.
Сәлемдесем әрдайым (екі қолдарын айқастырып кеуделеріне қояды).
Үйде және көшеде (екі қолдарын алға жаяды).
"Сәлем! Сәлем!" - деймін мен ("қанаттарын" екі қолдарын сәл көтеріп, қайта түсіріп қағып тұрады).
Қасымдағы көршіме (бір қолдың сыртын екінші қолдың алақанына беттестіре саусақтарды жан-жаққа аша "күн" жасайды).
- Сәлемет пе, (екі қолды жоғары созып, аспанды көрсетеді)
Шуақты күн көкте! (екі қолды жоғары көтере екі жанына кезек теңселеді).
- Сәлемет пе, (екі қолды төмен түсіре, қол бастарын бір-бірінің үстіне қойып алдына ұстайды).
Нұрлы аспан көкпеңбек! (оң жаққа оң қолын жаяды)
- Сәлемет пе, (сол жаққа сол қолын жаяды).
Самал жел желпіген (оң қолдың сұқ саусағын алдына тік ұстап оңға және солға кезектестіре қозғайды).
- Сәлемет пе, (бастарын шайқайды)
Кішкентай түбіртек!
Сәлем, таң жаңа атқан!
Сәлем, күн арайлы!
Сәлемге еріну!
Бізде әсте болмайды. (сөйлеуді дамыту)
	Санамақтар айтқызу.
М. Қуанышбеков "Санамақ".
Екі көз бен қос құлақ
Бір бас пенен бір мұрын
Нешеу болды қос шырақ,
Санап шығар кім бұрын?!
Екі аяқ пен екі қол,
Бір ауыз бен бір тілің ...
Нешеу болды қане, бол,
Санап шығар кім бұрын?!
Сұқ саусағым суға барды
Ортаң қолым орақ орды.
Аты жоғым ағаш жарды,
Жұмсамапты алақаным,
Тек шынашақ-балапанын.
(сөйлеуді дамыту)
	"Өрмекші" саусақ жаттығуы.
Күні бойы еңбекпен (оң қолдың бас бармағы мен сол қолдың сұқ саусағының ұштарын түйістіреді, керісінше қайталайды (сол қолдың бас бармағы мен оң қолдың сұқ саусағы),
Өрмекші өрмек тоқиды (саусақтарын сыртылдатады),
Нөсер кенет селдеткен (оң алақанмен сол қол алақаның үстінен тез «сырғанап түседі),
Еңбегін оның жоқ қылды (барлық саусақтардың арасын ашып, бір қолдың алақандарына екінші қолдың алақан сыртын беттестіреді «күн» жасайды),
Күн шықты қайта жарқырап (екі қол алақандарын беттестіре жоғары көтеріп біресе оңға, біресе солға иіледі),
Құрғады тез-ақ төңірек (барлық саусақтардың ұштарын түйістіре, тез-тез кезектестіре бір-біріне соғады),
Өрмекші өрмек тоқуға
Кірісті, дереу, тезірек.
(сөйлеуді дамыту)

	Таңертенгі жаттығу
	Жалпы дамыту жаттығулары (алақанға шақ келетін текшелер)
1. Бастапқы қалып аяқ алшақ, дене тік, қол төменде.
1.1. Балалар қолдарын алдарына созып, алақандарын ашып, текшелерін көрсетіп: "Міне!" дейді.
1.2. Бастапқы қалып (жаттығу 4-5 рет қайталанады).
2. Бастапқы қалып аяқ алшақ, дене тік, қолдағы текшелер көкірек тұсында.
2.1. Оңға бұрылып, қолдарын созып, текшелерді көрсетіп: "Міне!", "Міне!" дейді;
1.2. Бастапқы қалып (жаттығу 4-5 рет қайталанады).
2.2. Бастапқы қалып (дәл осы жаттығу сол жаққа қайталанады және 4 рет қайталанады).
3. Бастапқы қалып аяқ алшақ, дене бос, қол төменде
3.1. Жерге отырып, қолдарын алдына созып: "Міне!" дейді.
1.2. Бастапқы қалып (жаттығу 4-5 рет қайталанады).
3.2. Бастапқы қалып (жаттығу 3 рет қайталанады).
4. Бастапқы қалып аяқ бірге, дене бос, қолдағы текшелер көкірек тұсында.
4.1. Бір орында тұрып секіру, қолдарын көкірек тұсында ұстап, алақандарын жұму.
4.2. Бастапқы қалып алақандарын ашу "Міне!" дейді (жаттығу 3 рет қайталанады). (дене шынықтыру)

	Ұйымдастырылған іс-әрекетке
дайындық
	"Менің отбасым" тақырыбында балалармен әңгімелесу.
Мақсат-міндеттері. "Отбасы" тақырыбында сюжетті суреттер көру. Суретке байланысты сұрақтар қою.
(сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	"Қай жануар қалай секіреді?" пысықтау ойыны.
Мақсат-міндеттері. Суреттегі жануарларды қазақ тілінде атап, қимыл-қозғалыстарын сипаттап көрсету. (қазақ тілі, дене шынықтыру)

Дене шынықтыру
"Әдемі сап түзейміз!"
Мақсат-міндеттері. Балаларды бірінің артынан бірі сап түзеп жүру, педагогтің белгі беруі бойынша аяқтың ұшымен жүріп, жай қалыпқа түсу, тез ойнаған музыка әуенімен жүгіру, жүгіріп келе жатып жай жүріске ауысу және тізені жоғары көтеріп, денені тік ұстап жүру іскерліктерін дамыту; бір-біріне қарама-қарсы отырып допты домалату іскерліктерін жетілдіру; допты домалату (1,5-2 м қашықтықта аяқты алшақ ұстап отырып) жаттығуларын орындау; ұйымдастырылған іс-әрекетке қызығушылықтарын ояту.
(дене шынықтыру)
	Дене шынықтыру
"Сапқа тұрайық".
Мақсат-міндеттері. Балаларды сап түзеп тізесін жоғары көтеріп жүру дағдыларын жетілдіру; сап түзеп жүргенде қимыл үйлесімділігін сақтау қабілетін қалыптастыру; 2-3 метр қашықтықта алға жылжи отырып, екі аяғымен секіру және бір-біріне қарама-қарсы отырып, допты домалату дағдысын бекіту.
"Допты дәлдеп лақтыр" қимылды ойыны.
Мақсат-міндеттері. Допты жеңіл ұстап, дәлдеп лақтыруға үйрету. (дене шынықтыру)
	Қазақ тілі
"Балабақшаға саяхат". Кел, танысайық!"
Мақсат-міндеттері. Қазақ тілін тыңдап, түсінуге, қабылдай алуға үйрету, ересек адамның үлгісі бойынша амандасуды және қоштасуды, өзін таныстыруды білдіретін сөздерді түсінеді және қолдана алады, сөздердегі дауысты дыбыстарды дұрыс айтуға жаттықтыру.

"Ұшты-ұшты" ойыны.
Мақсат-міндеттері. Ұшатын және ұшпайтын заттардың ерекшелігін үйрету. (дене шынықтыру, сөйлеуді дамыту)
	Музыка
"Ойыншықтар".
Мақсат-міндеттері. Балалардың музыкаға қызығушылықтарын арттыру; әнді тыңдай отырып, сипатын ажыратуды үйрету; әннің сөздік мағынасын түсініп айта білу қабілетін қалыптастыру; музыка әуенімен ырғақты қимылдарды бір мезгілде бастап, бір мезгілде аяқтау дағдысын жетілдіру; дыбысты есту қабілетін жетілдіру; қызықты ойындарға толы балабақша мен ойыншықтар жөнінде ұғымдарын кеңейту. Балалардың музыкаға қызығушылықтарын арттыру; әнді тыңдай отырып, сын-сипатын ажырата білуге үйрету; әннің сөздік мағынасын түсініп айта білу қабілетін қалыптастыру; музыка әуенімен ырғақты қимылдарды бір мезгілде бастап, бір мезгілде аяқтау дағдысын жетілдіру; дыбысты есту қабілетін жетілдіру; қызықты ойындарға толы балабақша мен ойыншықтар жөнінде ұғымдарын кеңейту. (шығармашылық әрекет)

Дене шынықтыру
"Бауырсақпен шеңберге тұру".
Мақсат-міндеттері. Балаларды шеңберге тұруға үйрету; шеңберге өз еріктерімен тұру қабілетін қалыптастыру; ұзындыққа екі аяғымен секіру және бір-біріне қарама-қарсы отырып, допты қақпаға дәлдеп домалату дағдысын жетілдіру; сап түзеп шеңберге, шеңберден сапқа ауысу дағдыларына үйрету.(Денсаулық әрекет)
	

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуды үйрету. (мәдени-гигиеналық дағдылар, дербес әрекет)

	Серуен
	Күнді бақылау. (қоршаған ортамен танысу, көркем әдебиет, сөйлеуді дамыту)
Мақсат-міндеттері. Күз мезгіліндегі күн туралы мәлімет беру; күз мезгілінде киілетін киімдердің атауларын пысықтау; ұғымталдыққа тәрбиелеу.
Жұмбақ жасыру.
Ар жағында орманның,
Ар жағында таулардың,
Алтын кеспек домалар. (Күн.)
- Балалар, күн қайда орналасқан? (Күн аспанда орналасқан.)
- Күннің нелері бар? (Сәулелері бар.)
- Күн қалай қыздырады? (Күн қатты қыздырады. Бүгін күн ыстық.)
- Балалар, сендер күннің ыстық екенін қайдан білдіңдер? Өйткені біз күзгі киімдерді киіп жүрміз.
Күндіз күн жоғарыда тұрғандықтан, күн ыстық болады. Ал таңертең және кешке күн салқын болады.
"Жұбыңды тап" ойыны. (дене шынықтыру)
Мақсат-міндеттері. Зейінділікке, байқағыштыққа, шапшаңдыққа, кеңістікті бағдарлауға баулу.
Ойыншылар тізіліп тұрады. Педагог әр балаға бір таңбалауыш (фишка) суреттен таратып береді. Педагогтің белгісі бойынша балалар жан-жаққа қарай жүгіре бастайды. Келесі "Жұбыңды тап" белгісі бойынша бірдей түсті таңбалауыштары (фишкалары) бар балалар жұп болады. Балалар саны тақ санға тең келу керек. Әр айналым сайын бір бала жұпсыз қалу керек.
Құралдары: таратпалы жеті түсті таңбалауыш (фишка). Әрбір таңбалауыштың жұбы бар.
Түрлі түсті таңбалауыштар болмаса, басқа жұпты суреттерді қолдануға болады.
Еңбек әрекеті: табиғи материалдарды жинау.
Мақсат-міндеттері. Балаларды еңбекке баулу, қол еңбегіне қажет материалдарды жинау.
"Допты ұстап ал" қимылды ойыны. (дене шынықтыру)
Мақсат-міндеттері. Допты екі қолмен ұстап алуға дағдыландыру; ептілік пен шапшаңдықтарын дамыту.
Балалардың еркін ойыны.
	Ауладағы адамдардың еңбектерін бақылау. (қоршаған ортамен танысу, сөйлеуді дамыту)
Мақсат-міндеттері: балаларды қырағылыққа, сұрақтарға толық жауап беруге баулу; еңбекті құрметтеуге тәрбиелеу.
- Балалар, сендер жұмыс істей білесіңдер ме?
- Ендеше, балалар, бүгін ауладағы адамдардың жұмыстарын бақылаймыз.
- Жыл мезгілдеріне байланысты жұмыстар әртүрлі болып келеді. Жазда қоқыстарды сыпырып жинаған. Қыста қар күрейді.
"Орамал" қимыл-қозғалыс ойыны. (дене шынықтыру)
Мақсат-міндеттері. Балаларды шапшаңдыққа баулу, ойынға қызығушылықтарын арттыру.
Балалар шеңбер құрып отырады, шеңбер бойымен бір бала жүгіреді, оның қолында орамалы болуы тиіс. Шеңбер бойында отырған баланың біріне орамалды артына тастап кету керек. Бала артына бұрылып қарап, орамалды алып, орамал тастаған баланы қуып жетіп орамалды лақтырып тигізуі керек. Егер тигізе алмаса, ойынды өзі жалғастырады. Орамал тастаған ойыншы қуып келе жатқан баланың орнына отыруы керек. Қуғыншы бала, орамал тастаушыға орамалды тигізсе, онда ойынды орамал тастаушы бала өзі жалғастырады.
Еңбек әрекеті: ауладағы ағаштардан түскен бұта-қоқыстарды жинау.
Мақсат-міндеттері. Балаларды бірлесе істей жасай білуге баулу.
"Шеңберден шеңберге" жаттығуы. (дене шынықтыру)
Мақсат-міндеттері. Балаларды жерде жатқан бір шеңберден екінші шеңберге секіріп өтуге машықтандыру; секіріп жылжығанда мұқият болуға, шеңбердің шетін баспауға дағдыландыру; шапшаңдыққа, ептілікке тәрбиелеу.
Құралдар: үш-төрт шеңбер.
Балалардың еркін ойыны.
Мақсат-міндеттері: өздерінің еріктері бойынша ойын түрлерін таңдау; ойын ойнау кезінде белсенділік таныта білуге тәрбиелеу.
	Желді бақылау. (қоршаған ортамен танысу, сөйлеуді дамыту)
Мақсат-міндеттері: ауа қозғалысы жөнінде бастапқы түсініктемені нығайту.
Желдің әлсіз және күшті жақтарын ажырата білуді үйрету; желдің күшін қандай белгілері бойынша анықтау қажет екенін түсіндіре білу: ағаш қозғалса желдің күші қатты болғаны, шөп тербелсе желдің күші әлсіз болғаны. Күзгі желді қысқы желмен салыстыра алуды үйрету.
Жұмбақ.
Қанаты жоқ – ұшады,
Аяғы жоқ – қонады. (Жел.)
Тақпақ.
Желдет, желдет!
Баласын жылат,
Жетіқара, дауылдат!
Тайтерісін қалтырат,
Өрісін құлат,
Науа-астауын жылтырат!
"Қол ұстасып жүру" ойыны. (қоршаған ортамен танысу)
Мақсат-міндеттері. Белгі бойынша ортаға қозғалуға, екі шеңбер құра білуге үйрету (орталар қарама-қарсы жаққа айналады, қолдарын ұстамай бір жағына); ұжымдық сезімге тәрбиелеу.
Еңбек әрекеті: үй өсімдігін отырғызу (тәрбиешінің көмегімен).
Үй өсімдігін отырғызуды бақылау.
Мақсат-міндеттері. Жұмыс аяқталған соң жұмыс орнын өз бетінше жинауды үйрету.
"Ойлан, асықпа" ойыны. (қоршаған ортамен танысу)
Мақсат-міндеттері. Зеректікке, тапқырлыққа, жылдамдыққа тәрбиелеу.
Тәрбиеші тапсырмасы бойынша сөз табу. «Күннің көзі» сөзіне - айқын, ыстық, жарық; «аспан» сөзіне - бұлт, көгілдір, жаңбыр сияқты сәйкес келетін сөз табу.
Тапсырма. Су арқылы желдің күштілігін анықтау.
"Қағып алмай өт" (кегли) ойын жаттығуы. (дене шынықтыру)
Мақсат-міндеттері. Балаларды кегльдердің арасымен баяу және ептілекпен өтуге дағдыландыру; көз мөлшерін, тепе-теңдікті, вестибуляр аппаратын дамыту.
Құралдар: кегльдер.
Балалардың еркін ойыны.
Ойында балалардың өз бетінше бір-бірімен араласа білуін, өзінің іс әрекетімен қылығын білдіруге, өз пікірінде тұруға, құрдасының ұсынысымен келісе алмайтынын көрсетуді үйрету.
	Теректі бақылау. (қоршаған ортамен байланысу, сөйлеуді дамыту)
Мақсат-міндеттері. Ағаштың құрылымын еске түсіру, "терек мамығы" ұғымын бекіту; ұғымталдыққа тәрбиелеу.
"Не қайда өседі?" дидактикалық ойыны. (сөйлеуді дамыту)
Мақсат-міндеттері. Жеміс, көгөніс, жидек, гүл, ағаштардың қайда өсетінін анықтау; байланыстырып сөйлеу мәдениетін қалыптастыру, сөздік қорды белсендіру; қоршаған әлемге қызығушылықты арттыру.
Құралдар: өсімдіктер салынған карточка-суреттері.
"Кім бірінші?" қимыл-қозғалыс ойыны. (дене шынықтыру)
Мақсат-міндеттері. Балаларды тура бағытта белгі бойынша жылдам жүгіруге машықтандыру; шапшаңдыққа, зеректікке, достық қарым-қатынастарға тәрбиелеу.
Педагог балаларды екі топқа бөледі. Педагогтің белгісі бойынша балалар тура бағытта, белгіленген межеге дейін жүгіріп баруы керек. Ең бірінші болып межеге жеткен топтың балалары жеңіске жетеді. Педагог барлық жұптарды мақтайды.
Жүгіру жолы балалар үшін қауіпсіз болуын педагог ескеру керек.
Еңбек әрекеті: өскіндерді суару.
Мақсат-міндеттері. Балаларда қарапайым еңбек дағдыларын қалыптастыру.
Балалардың еркін ойындары.
	Иттерді бақылау. (қоршаған ортамен танысу, сөйлеуді дамыту)
Мақсат-міндеттері. Иттердің пайда болуы туралы түсінік қалыптастыру; үй жануарына күтім жасауға тәрбиелеу.
Ересек адамдармен орындалатын қарапайым еңбек тапсырмалары (бүршіктер мен жапырақтарды жинау).
Мақсат-міндеттері. Қарапайым тапсырмаларды орындау іскерліктерін жетілдіру.
Қимыл-қозғалыс ойындары: “Қоймадағы тышқандар”. (дене шынықтыру)
Мақсат-міндеттері. Балалардың саламатты өмір салтына, ойынға деген құштарлықтарын дамыту, балалардың дене қимылдарын, бұлшық еттерін жетілдіру, ойын арқылы көңіл күйлерін көтеру; ептілікке, шапшаңдыққа, ойынды қызыға ойнауға баулу, ойынға қызығушылықтарын, белсенділіктерін арттыру; ұжымда ойнауға тәрбиелеу.
Барысы: алаңның ортасына 8-10 см арақашықтықта екі бірдей сызық сызылады. Алаңның шеттерінде 1-2 адым қашықтықта мысықтың үйі сызылады. Ойыншылар мысықты таңдап алады. Қалғандары тышқандар болады. Тышқандар қоймадағы дәндерді жинауға келе жатады. Осы кезде мысық оларды ұстауға тырысады. Ұстап алған тышқанды “мысық” үйіне апарады.
Еркін ойын әрекеттері, далаға алып шығатын материалдармен ойындар.
Мақсат-міндеттері. Қызығушылықтары бойынша ойын таңдау мүмкіндігін қамтамасыз ету және өз құрдастарымен қарым-қатынасқа түсе білуін қалыптастыру.

	Серуеннен оралу
	Балалардың бас киімін, шалбарын, түймелері ағытылған жейдесін, бәтеңкесін белгілі ретпен шешуі; киімді жүйелі түрде шешінуге дағдыландыру; киімдерін шкаф сөрелеріне орналастыру; қолдарын жуу; сабынды әбден көпіртіп, қолдарын жақсылап жуып-шаю, беттерін жуу, беттерін және қолдарын сүлгімен құрғату. (мәдени-гигиеналық дағдылар, дербес әрекет)

	Түскі ас
	Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу. (мәдени-гигиеналық дағдылар, көркем сөз, сөйлеуді дамыту)
Мақсат-міндеттері. Өзін-өзі күту, тамақтану, мәдениетті қарым-қатынас негіздерін дамыту.
Ас ішкенде күнде біз,
Сөйлемейміз, күлмейміз!
Астан басқа өзгені,
Елемейміз, білмейміз!
Балалар алғыс айтып, тамақтануға кіріседі.

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сөйлеуді дамытудан ойын-жаттығу.
"Әлди-әлди санамағын мәнерлеп оқу. Дауысты [а], [ә] дыбыстары.
Мақсат-міндеттері. Балаларға балабақша туралы түсінік беру, балабақша мен топтың атауларын жатқа айтуды үйрету, балалардың ойыншықтар туралы әңгімелеу қабілеттерін қалыптастыру, ойыншықтардың қасиеттерімен таныстыру. Балаларды ойыншықтармен таныстыру кезінде зейін, есте сақтау және қабылдау қабілеттерін, танымдық қызығушылықтарын дамыту.
(коммуникативтік әрекет)
"Қуыршақ бөлмесін жасаймыз" дидактикалық ойыны.
Мақсат-міндеттері: жиһаз және оның мақсаты туралы білімді бекіту.
Құрал-жабдықтар: балалар жиһазының заттары.
Ойын барысы:
Тәрбиеші балаларға:
- Алуа қуыршағына жаңа жиһаз сатып алды, бірақ ол оны бөлмеге қалай қою керектігін білмей тұр. Оған жиһаз қоюға көмектесейік. Тәрбиеші балалармен бірге үстелді ортаға қояды. Үстелдің қажеттілігі туралы балалардан сұрайды. Мысалы, Асем: "Бұл үстел, біз оны бөлменің ортасына қоямыз. Қуыршақ үстел басында тамақтанатын болады. Орындықты үстелдің қасына қою керек, қуыршақ орындыққа отырады. Жиһаздың қызметін балалар осылай айтып береді. (жапсыру, шығармашылық әрекет)
	Сурет салудан ойын-жаттығу.
"Дуал".
Мақсат-міндеттері. Балаларды қылқалам арқылы тіктөртбұрыш пішіні бойымен тіке және көлденең сызықтарды айқастыра жүргізіп, дуалды салуға үйрету; құрылыс нысаны дуал туралы түсінік беру.
(сурет салу, шығармашылық әрекет)

Қоршаған ортамен танысудан ойын-жаттығу
"Қошақаным".
Мақсат-міндеттері. Балаларға қошақан туралы ұғым беру; қошақанға күтім көрсету ерекшеліктері мен қошақанның өмір сүру қалпы туралы түсініктерін кеңейту; үй жануарларының өз бетімен табиғатта өмір сүруі қиын екенін түсіндіру; үй жануарларының төлдерін бір-бірінен ажыратуды үйрету; отбасы туралы түсінік беру.(қоршаған ортамен танысу, әлеуметтік әрекет)


"Допты дәлдеп лақтыр" қимылды ойыны.
Мақсат-міндеттері. Допты жеңіл ұстап, дәлдеп нысанаға лақтыруды үйрету. (дене шынықтыру, денсаулық әрекет)
	Математика негіздерінен ойын-жаттығу
"Әженің көмекшілері".
Мақсат-міндеттері. Балаларда "көп", "біреу", "бір-бірден", "бірде-біреуі жоқ" деген ұғымдар туралы түсінік қалыптастыру; отбасы жөніндегі түсінікті тиянақтау. Балаларды бөлмедегі отбасы мүшелері қолданатын құралдарды ажырату және олардың санын анықтау тәртібіне үйрету; саны біреу және саны көп заттарды салыстыру, заттарды жалпы белгілері бойынша топтастыру біліктерін жетілдіру; зейін, есте сақтау, ойлау, қабылдау қабілеттерін дамыту.
(математика негіздері, танымдық әрекет)
"Суретті құрастыр" үстел-үсті ойыны.
Мақсат-міндеттері. Балаларды тұтас затты жеке бөліктерден құрастыруға жаттықтыру; ерік-жігерін, мақсатқа талпынуын тәрбиелеу.
Барысы. Қорапта әртүрлі заттар бейнеленген тұтас суреттер болады. Жеміс-жидектер, ойыншықтар, өсімдіктер. Екінші қорапта дәл осы суреттер төрт бөлікке бөлініп салынған. Педагог балаларды суреттермен таныстырады. Олар суретте не бейнеленгенін атап айтады.
(құрастыру, танымдық әрекет)
	Мүсіндеуден ойын-жаттығу
"Әжем пісірген тәттілер".
Мақсат-міндеттері. Балаларды қамыр сияқты мүсіндеу материалымен таныстыру; кесектен бөліктерді үзіп, әртүрлі нан өнімдерін жасауға үйрету; дөңгелектеу және тік есіп мүсіндеу, таяқша ұштарын қосу, жалпайту тәсілдеріне жаттықтыру; нан өнімдері туралы түсініктерді кеңейту. Қамырдан саусақтармен үзу және жұлу, алақандар арасында дөңгелектеп илеу, тік есу арқылы қолдың ұақ моторикасын дамыту; пішіндерді қабылдау, жазықтықты және кеңістікті бағдарлау мүмкіндіктерін жетілдіру.(мүсіндеу, шығармашылық әрекет)

"Отбасы" сюжетті-рөлдік ойыны.
Мақсат-міндеттері. Балаларды отбасылық қатынастарды көбейтуге және оларды шығармашылық тұрғыдан түсіндіруге шақыру; ересектердің іс-әрекетінің адамгершілік мағынасын ашу; өзара түсіністік сезімін, басқаларға қамқорлық танытуға тәрбиелеу.
Ойынға ұлдар да, қыздар да қатысады. Балалар отбасындағы ата-анасы немесе әжесі және басқа ересек туыстарының рөлін ойнайды. Балалардың рөлін қуыршақтар ойнайды.
Біріншіден, барлығы бірге үй ортасын қалпына келтіруі керек. Жиһазды орналастыру, заттар қою, балалар кімнің қандай рөлдерді ойнайтыны туралы келісуі керек. Педагог осы процесті бақылап, жанжалды жағдайларды шешуге көмектесе алады. Ойынды босқа ойнамай, балаларды нақты жағдайларды шешуге ынталандыру:
"Балаларды балабақшаға жинау"; "Демалыс күні"; "Үйдегі тазалық"; "Жөндейміз";
"Дастарқан басында" және тағы басқа.
Ойын барысы балалар арасындағы қарым-қатынасты ғана емес, сонымен қатар еңбек элементтерін де қамтуы керек. Ойын алдында балаларға отбасылық күнделікті тақырыптағы ертегіні оқуға болады, содан кейін оны талқылап, ойын арқылы сипатталған жағдайда дұрыс мінез-құлық моделін көрсетуге болады.
(қазақ тілі, коммуникативтік әрекет)
	Көркем әдебиеттен ойын-жаттығу.
"Мұрагер".
Мақсат-міндеттері. Балаларды "Мұрагер" ертегісімен таныстыра отырып, ертегіні мұқият тыңдауға үйрету; кейіпкерлердің айтатын сөздерін есте сақтап, қайталауға талпындыру; ертегідегі адамдардың тіршілігі туралы мағлұматтар беру, үлкендердің тілін алу керектігін түсіндіру; отбасы туралы түсінік беру.
"Кіші ұлдың асыл бұйымын тап" ойын рефлексиясы.
(көркем әдебиет, коммуникативтік әрекет)


"Қай жерде шырылдады?" дидактикалық ойыны.
Мақсат-міндеттері. Дыбыстың қай жерден шыққанын анықтау.
Алдын-ала дайындық жұмысы: қоңыраушаны дайындайды.
Барысы: балалардың ішінен жүргізушіні тағайындайды. Балалар шеңбер бойымен отырады, жүргізуші ортада көзін жұмып тұрады. Педагог бір балаға қоңыраушаны береді, бала көзін ашпай, дыбыстың қай жақтан шыққанын қолымен нұсқайды. Егер бала дұрыс таппаса, онда екінші рет ойнап отырады. Сосын келесі бала шығады.(музыка, шығармашылық әрекет)

	 Балалармен жеке жұмыс 
	"Менің отбасым"
Мақсат-міндеттері. Отбасы тақырыбында мақал-мәтелдер айтқызу.
(көркем әдебиет)
Аслан
	 «Менің ойыншықтарым»
Мақсат-міндеттері.
Сүйікті ойыншықтар туралы әңгімелеу.(көркем әдебиет, сөйлеуді дамыту)
Ақниет
	"Отбасы" тақырыбында санамақтар айтқызу.
Бір үйде біз нешеуміз?
Кел санайық екеуміз.
Бас бармағым - атам,
Балаң үйрек - апам,
Ортан терек - әкем,
Шылдыр шүмек - анам,
Кішкентай бөбек - мен.
Біз үйде нешеуміз?
Біз үйде-бесеуміз.
(сөйлеуді дамыту, математика негіздері)
Аслан
	"Өз әжең" тақырыбында әңгімелесу.
Мақсат-міндеттері: баланың сөздік қорын жақын туыстарын білдіретін жаңа сөздермен толықтыру. (сөйлеуді дамыту)
Балалармен жұмыс
	"Отбасы" тақырыбында санамақтар айтқызу.
Бір үйде біз нешеуміз?
Кел санайық екеуміз.
Бас бармағым - атам,
Балаң үйрек - апам,
Ортан терек - әкем,
Шылдыр шүмек - анам,
Кішкентай бөбек - мен.
Біз үйде нешеуміз?
Біз үйде-бесеуміз.
(сөйлеуді дамыту, математика негіздері)
Нуржаз

